**ДОГОВОР**

**№:………./…………г.**

Днес, ..…....2019 г. в гр. Шумен между

1. **“Комплексен онкологичен център - Шумен” ЕООД** с адрес : гр. Шумен, ул. “Васил Априлов” №.63, ЕИК 127521758, представлявано от д-р Сотир Стоянов Караниколов – Управител и Иванка Енчева Ралева – Главен счетоводител, упълномощено лице по чл.7, ал.1 от ЗОП, на основание Заповед №:051 от 08.04.2019г., наричана по – долу за краткост “**ВЪЗЛОЖИТЕЛ”** от една страна и

2. ......................................., ЕИК:………………….с адрес....................................., представлявано от...................................................,................................................................. ....................................................................................................................................................... от друга страна, наричана за краткост по – долу **“ИЗПЪЛНИТЕЛ”**

на основание чл.194 от Закона за обществени поръчки за избор на **ИЗПЪЛНИТЕЛ** в проведената поръчка, чрез събиране на оферти с обява, сключиха настоящия договор за следното:

**І. ПРЕДМЕТ НА ДОГОВОРА**

**Чл. 1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да извършва периодични доставки на „ Доставка на оригинални консумативни и части за копирни машини, принтери и факс апарати за нуждите “Комплексен онкологичен център - Шумен” ЕООДпо техническа спецификация – Приложение №:1”,съгласно клаузите на настоящия Договор, Техническата спецификация и другите изисквания за изпълнение на поръчката на **ВЪЗЛОЖИТЕЛЯ**,Предложението за изпълнение на поръчката и Ценовото предложение на **ИЗПЪЛНИТЕЛЯ**, съставляващи неразделна част от Договора.

**(2)** Конкретните количества от съответните артикули ще се определят в заявката по ал. 3 към **ИЗПЪЛНИТЕЛЯ**, с оглед конкретните нужди на **“Комплексен онкологичен център - Шумен” ЕООД .**

**(3)** Доставките се извършват периодично, след писмена заявка на **ВЪЗЛОЖИТЕЛЯ**. **ВЪЗЛОЖИТЕЛЯТ** подава заявката до **ИЗПЪЛНИТЕЛЯ** по посочен от последния електронен адрес или факс.

**(4)** В заявката по ал. 3 се посочват:

1. тип на заявката – т.е. дали е експресна или не;

2. видове артикули;

3. количества на заявените артикули;

4. място на извършване на доставката;

5. друга информация по преценка на **ВЪЗЛОЖИТЕЛЯ**.

**(5)** Когато заявката по ал. 3 съдържа спрян от производство артикул, **ИЗПЪЛНИТЕЛЯТ**, след представяне на доказателства за това, трябва да осигури доставката на негов заместител, ако има такъв, на оферираната или по-ниска цена.

**(6) ВЪЗЛОЖИТЕЛЯТ** е задължен да приеме и заплати само количествата и видовете, които е заявил и които са доставени при условията на настоящия Договор.

**(7)** **ВЪЗЛОЖИТЕЛЯТ** няма задължение за усвояването на всеки от посочените в Техническата спецификация артикули.

**ІІ. ЦЕНИ И НАЧИН НА ПЛАЩАНЕ**

**Чл. 2. (1)** Общата цена по Договора е ………….. / ……………../ без ДДС.

**(2)** Цената по ал. 1 е окончателна и максимална. Цената по ал. 1 и единичните цени, посочени в Ценовото предложение на **ИЗПЪЛНИТЕЛЯ**, остават непроменени за срока на действие на Договора.

**(3)** **ВЪЗЛОЖИТЕЛЯТ** заплаща на **ИЗПЪЛНИТЕЛЯ** ценана доставените артикули по количество и видове, определена на база единичните цени, посочени в Ценовото предложение на **ИЗПЪЛНИТЕЛЯ**, представляващо неразделна част от настоящия Договор. Заплащането се извършва в съответствие с чл. 1, ал. 6.

**(4)** В единичните цени са включени всички разходи на **ИЗПЪЛНИТЕЛЯ** за изпълнение предмета на настоящия Договор. Единичните цени са окончателни и са валидни за целия срок на Договора.

**(5)** Заплащането на всяка приета доставка се извършва в срок до 60 /шестдесет/ дневен срок след представяне на:

1. двустранно подписани приемо-предавателни протоколи по чл. 7, ал. 9 и

2. оригинална фактура с включен ДДС.

**(6)** Във фактурите, издавани от **ИЗПЪЛНИТЕЛЯ**, като основание за плащане следва да се посочат номера на Договора.

**(7)** Всички плащания се извършват в лева, с платежно нареждане чрез банков превод, по следната банкова сметка, посочена от **ИЗПЪЛНИТЕЛЯ**:

Банка: ...............................

IBAN: .................................

BIC: ...................................

**(8) ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени на банковата му сметка в срок до 5 (пет) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията по посочената в ал. 7 банкова сметка са надлежно извършени.

**(9)** Когато **ИЗПЪЛНИТЕЛЯТ** е сключил договор/договори за подизпълнение, **ВЪЗЛОЖИТЕЛЯТ** извършва плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените от тях работи, които са приети по реда на чл. 7, ал. 11.

**ІІІ. СРОКОВЕ**

**Чл. 3. (1)** Договорът влиза в сила от …………… г. и е със срок на действие до …………... г.

**Чл. 4. (1)** **ИЗПЪЛНИТЕЛЯТ** е длъжен да доставя заявените артикули в срок до …………… работни дни от получаването на заявката на **ВЪЗЛОЖИТЕЛЯ**. Срокът започва да тече от деня, който следва деня на получаване на заявката.

**(2) ИЗПЪЛНИТЕЛЯТ** е длъжен да доставя заявените артикули по експресна заявка до 1 (един) работен ден от получаването на заявката на **ВЪЗЛОЖИТЕЛЯ**. Срокът започва да тече от деня, който следва деня на получаване на заявката.

**Чл. 5.** Гаранционният срок на консумативите е ………..

**ІV. МЯСТО НА ДОСТАВКИТЕ, МОНТАЖА И ТЕСТВАНЕТО**

**Чл. 6. (1)** Място на извършване на доставката: сградата на „КОЦ-ШУМЕН” ЕООД –гр.Шумен, ул.Васил Априлов №63.

**(2)** Доставката на артикулите до местата на доставка се осъществява от **ИЗПЪЛНИТЕЛЯ** с транспорт, отговарящ на всички нормативни, технически и технологични изисквания за доставка на съответния вид стоки, предмет на доставката.

**V. УСЛОВИЯ НА ДОСТАВКАТА. ПРЕДАВАНЕ И ПРИЕМАНЕ**

**Чл. 7. (1)** Всяка доставка в зависимост от нейния тип следва да се осъществява в сроковете по чл. 4, ал. 1 и 2. Доставките следва да се осъществяват в работно за администрацията време.

**(2) ИЗПЪЛНИТЕЛЯТ** уведомява **ВЪЗЛОЖИТЕЛЯ** предварително и своевременноза точната дата и предполагаемото време в рамките на работното време на администрацията за планираното пристигане на доставката.

**(3)** Доставянето на артикулите е на риск на **ИЗПЪЛНИТЕЛЯ**. Собствеността и риска от случайно повреждане или погиване на артикулите, предмет на доставка, преминават от **ИЗПЪЛНИТЕЛЯ** върху **ВЪЗЛОЖИТЕЛЯ** от датата на приемането им, вписана в приемо-предавателния протокол по ал. 9.

**(4) ВЪЗЛОЖИТЕЛЯТ** чрез оправомощено/и от него длъжностно/и лице/а по чл. 9, т. 3 извършва оглед и проверка на доставените артикули за съответствието на доставката с изискванията на настоящия Договор и съответствието на артикулите с Предложението за изпълнение на поръчката на **ИЗПЪЛНИТЕЛЯ**, Техническата спецификация и другите изисквания за изпълнение на поръчката на **ВЪЗЛОЖИТЕЛЯ**, както и с направената заявка.

**(5) ВЪЗЛОЖИТЕЛЯТ** чрез лицето/та по чл. 9, т. 3 има право на рекламации в случай че при извършването на огледа и проверката по ал. 4 констатира частично или цялостно явно несъответствие на:

1. доставените артикули със заявеното количество и/или със заявения, съответно договорен вид и/или

2. доставените артикули с Предложението за изпълнение на поръчката на **ИЗПЪЛНИТЕЛЯ** и/или с Техническата спецификация и другите изисквания за изпълнение на поръчката на **ВЪЗЛОЖИТЕЛЯ** и/или

3.срока на годност на доставените артикули с изискванията на настоящия Договор и/или

4. други недостатъци (дефекти) или нередовности.

**(6)** В случаите по ал. 5 между страните се подписва констативен протокол, в който се описват констатираните недостатъци и/или липси и/или несъответствия и/или нередовности. Протоколът се съставя и подписва от страните в 2 (два) оригинални екземпляра. Оправомощеното/ните лице/а по чл. 9, т. 3 подписва/т за **ВЪЗЛОЖИТЕЛЯ** съответния констативен протокол.

**(7)** В случаите по ал. 6 **ИЗПЪЛНИТЕЛЯТ** е длъжен за своя сметка да замени несъответстващите артикули с нови и/или да достави липсващото количество и/или да достави артикули, съответстващи с оферираното и/или да отстрани други установени нередовности в срок до 5 (пет) работни дни, от датата на подписване на констативния протокол по ал. 6.

**(8)** По отношение на доставените по реда на ал. 7 артикули се прилагат правилата на ал. 1-7.

**(9)** В случай че **ВЪЗЛОЖИТЕЛЯТ** чрез оправомощеното/те лице/а по чл. 9, т. 3 няма възражения по артикулите, доставени по реда на ал. 1, съответно по артикулите, доставени по реда на ал. 7, между страните се подписва приемо–предавателен протокол.

**(10) ВЪЗЛОЖИТЕЛЯТ** не носи отговорност за погиване на доставени количества, надвишаващи заявените, като същите не се приемат от **ВЪЗЛОЖИТЕЛЯ** и се връщат на **ИЗПЪЛНИТЕЛЯ** за негова сметка.

**(11)** Когато **ИЗПЪЛНИТЕЛЯТ** е сключил договор/договори за подизпълнение, работата на подизпълнителите се приема от **ВЪЗЛОЖИТЕЛЯ** в присъствието на **ИЗПЪЛНИТЕЛЯ** и подизпълнителя или упълномощени от тях представители.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 8. (1) ВЪЗЛОЖИТЕЛЯТ** има право да:

1. изисква от **ИЗПЪЛНИТЕЛЯ** да изпълнява доставките, качествено, в срок, без отклонения от договорените изисквания и без недостатъци;

2. изисква от **ИЗПЪЛНИТЕЛЯ** по всяко време информация относно подготовката, хода и организацията по изпълнението на доставките, предмет на Договора, както и относно изпълнението на другите задължения на **ИЗПЪЛНИТЕЛЯ** по настоящия Договор;

3. извършва проверка във всеки момент от изпълнението на договора относно качество, количества, стадий на изпълнение, технически параметри и др., без с това да пречи на оперативната дейност на **ИЗПЪЛНИТЕЛЯ**;

4. прави рекламации при условията на Договора;

5. изисква от **ИЗПЪЛНИТЕЛЯ** да сключи договор/и за подизпълнение с посочения/ите в офертата му подизпълнител/и, както и да му представи копие/я на същия/те;

**(2)** Когато **ИЗПЪЛНИТЕЛЯТ** не спази изискванията за доставката, **ВЪЗЛОЖИТЕЛЯТ** има право да откаже приемането на артикулите и заплащането на част или на цялото възнаграждение по съответната доставка, докато **ИЗПЪЛНИТЕЛЯТ** не изпълни своите задължения.

**(3)** **ВЪЗЛОЖИТЕЛЯТ** не носи отговорност за виновни действия или бездействия на **ИЗПЪЛНИТЕЛЯ,** в резултат на които е възникнала загуба или нанесена вреда на артикулите, вследствие изпълнение предмета на договора.

**Чл. 9. ВЪЗЛОЖИТЕЛЯТ** е длъжен да:

1. оказва необходимото и възможно съдействие и предоставя информация и/или документи на **ИЗПЪЛНИТЕЛЯ,** необходими за изпълнение на задълженията му, произтичащи от Договора;

2. уведомява **ИЗПЪЛНИТЕЛЯ** за всички настъпили промени, които касаят изпълнението на Договора;

3. оправомощи длъжностно лице във връзка с изпълнението на Договора;

4. приеме съответната доставка на артикулите по реда на настоящия Договор, ако те отговарят на договорените изисквания;

6. при качествено и в срок изпълнение да заплати на **ИЗПЪЛНИТЕЛЯ** доставените му и приети по реда на Договора артикули.

**VII. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 10. ИЗПЪЛНИТЕЛЯТ** има право:

1. да иска от **ВЪЗЛОЖИТЕЛЯ** необходимото съдействие, включително предоставяне на нужната информация и/или документи за осъществяване на задълженията си по Договора;

2. да иска от **ВЪЗЛОЖИТЕЛЯ** приемане на доставката, когато те отговарят на изискванията, посочени в настоящия Договор и приложенията към него;

3. при пълно, качествено и навременно изпълнение на задълженията си да получи уговореното възнаграждение при условията и в сроковете, посочени в настоящия Договор.

**Чл. 11. (1) ИЗПЪЛНИТЕЛЯТ** е длъжен да:

1. изпълни поръчката, предмет на настоящия Договор, в срок и качествено, в съответствие с изискванията на настоящия Договор, приложенията към него и съответната заявка на **ВЪЗЛОЖИТЕЛЯ**;

2. приема и урежда по реда на настоящия Договор предявените от **ВЪЗЛОЖИТЕЛЯ** рекламации;

3. информира текущо **ВЪЗЛОЖИТЕЛЯ** за хода на изпълнението на настоящия договор и да го уведомява за всяко възникнало събитие, което би довело до забава и/или неизпълнение на задължение по договора и да предложи мерки за неговото преодоляване;

4. предоставя, след поискване от страна на **ВЪЗЛОЖИТЕЛЯ**,информация относно подготовката, хода и организацията по изпълнението на доставките, както и монтажа и тестването (при необходимост), предмет на Договора, както и относно изпълнението на другите си задължения по настоящия Договор;

5. да не препятства **ВЪЗЛОЖИТЕЛЯ** при осъществяването на проверки/контрол по изпълнението на договорните задължения на **ИЗПЪЛНИТЕЛЯ**;

6. заменя за своя сметка, в рамките на съответния гаранционен срок, дефектните и/или некачествени артикули с нови при условията и в сроковете, посочени в настоящия Договор и приложенията към него;

**(2) ИЗПЪЛНИТЕЛЯТ** се задължава да изпълнява в договорения срок заявките на **ВЪЗЛОЖИТЕЛЯ**. При невъзможност за доставяне на определените артикули и/или количества по получената заявка, незабавно писмено да уведоми **ВЪЗЛОЖИТЕЛЯ** за отказа за доставка.

**Чл. 12. (1) ИЗПЪЛНИТЕЛЯТ** е длъжен да сключи договор/договори за подизпълнение с посочения/те в офертата му подизпълнител/и в срок от 5 (пет) дни от сключване на настоящия Договор.

**(2) ИЗПЪЛНИТЕЛЯТ** е длъжен в срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител да предостави копие на договора или на допълнителното споразумение на **ВЪЗЛОЖИТЕЛЯ** заедно с доказателства, че са изпълнени условията по чл. 66, ал. 2 и 11 от ЗОП.

**Чл. 13. ИЗПЪЛНИТЕЛЯТ** носи отговорност за съответствието на доставените артикули с изискванията на Техническата спецификация на **ВЪЗЛОЖИТЕЛЯ** и всички останали изисквания по настоящия Договор и е длъжен да обезщети всички вреди, нанесени на **ВЪЗЛОЖИТЕЛЯ** и/или негови служители и/или трети лица от несъответстващи артикули и/или некачествено монтирани артикули.

**IX. ГАРАНЦИОНЕН СРОК**

**Чл. 14. (1) ИЗПЪЛНИТЕЛЯТ** гарантира качеството и надеждността на доставените от него консумативи в рамките на гаранциония срок по чл. 5.

**(2)** Гранционните срокове започват да текат от датата на подписване на съответния двустранен приемо-предавателен протокол по чл. 7, ал. 9.

**(3)** В рамките на съответния гаранционен срок, замяната на консумативи включва: материални и транспортни разходи и се извършва на място при **ВЪЗЛОЖИТЕЛЯ** на съответния адрес по чл. 6, ал. 1 в работното за администрацията време.

**(4)** **ИЗПЪЛНИТЕЛЯТ** е длъжен да посочи телефон и ел. поща за съобщаване на проблеми.

**(5)** В случай че в гаранционния срок се констатира скрито несъответствие, **ВЪЗЛОЖИТЕЛЯТ** уведомява **ИЗПЪЛНИТЕЛЯ** в срок от 3 (три) работни дни от датата на установяване на съответната нередовност. Заявката за проблема се извършва по реда, посочен в ал. 4.

**(6)** По време на гаранционния срок **ИЗПЪЛНИТЕЛЯТ** трябва да заменя за своя сметка дефектните и/или некачествени консумативи с нови до 48 часа от подаване по реда на ал. 5 на заявка за проблем, като за всяка замяна се подписва двустранен протокол.

**(7)** По смисъла на ал. 6 за дефектен се счита всеки консуматив:

1. употребата на който причинява повреди в съответното устройство и причината за това не е в неизправността, на който и да е модул от съответния модел устройство;

2. който не позволява осъществяване на работа на съответния модел устройство, за което е предназначен и причината за това не е в неизправността на който и да е модул от съответния модел устройство или изчерпването на тонера, съответно мастилото.

**(8)** По смисъла на ал. 6 за некачествен се счита всеки консуматив, вследствие употребата на който резултатите от работата на съответния модел устройство са некачествени и причината за това не е в неизправността на който и да е модул от съответния модел устройство или изчерпването на тонера, съответно мастилото.

**Х. НЕУСТОЙКИ**

**Чл. 15. (1)** В случай на забавяне при изпълнение на доставката по направена заявка и/или забавяне при извършване на монтажа и тестването, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,5 % за всеки просрочен ден, но не повече от 15 % (петнадесет процента) от стойността на съответната забавена доставка, съответно от стойността на немонтираните артикули.

**(2)** В случай на системни (3 или повече пъти) рекламации, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 10 % от общата стойност на всички несъответстващи артикули, посочени в рекламациите.

**(4)** При системен отказ (3 или повече пъти) на **ИЗПЪЛНИТЕЛЯ** да извърши доставка на конкретен заявен артикул или негов заместител в случаите по чл. 1, ал. 5, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 20 % от произведението на единичната стойност на артикула, чиято доставка е отказана, и заявеното в последната неизпълнена заявка количество от същия артикул.

**(5)** При неизпълнение на задължения на **ИЗПЪЛНИТЕЛЯ** за отстраняване на явни и/или скрити несъответствия, установени по предвидения в Договора ред и в договорения срок, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 20 % стойността на несъответстващите артикули.

**Чл. 16. (1)** При забава на **ВЪЗЛОЖИТЕЛЯ** за изпълнение на задълженията му за плащане на приети при условията на настоящия Договор доставка, същият дължи на **ИЗПЪЛНИТЕЛЯ** неустойка в размер на 0,5 % за всеки просрочен ден, но не повече от 15 % (петнадесет процента) от стойността на забавеното плащане.

**(2)** Изплащането на неустойката не лишава изправната страна от правото да търси реално изпълнение и обезщетение за претърпени вреди и пропуснати ползи.

**XI. ПОДИЗПЪЛНИТЕЛИ[[1]](#footnote-1)**

**Чл. 17. (1)** За извършване на дейностите по Договора, **ИЗПЪЛНИТЕЛЯТ** има право да ползва само подизпълнителите, посочени от него в офертата, въз основа на която е избран за **ИЗПЪЛНИТЕЛ**.

**(2)** Процентното участие на подизпълнителите за изпълнение на Договора не може да бъде различно от посоченото в офертата на **ИЗПЪЛНИТЕЛЯ**.

**(3)** Замяна или включване на подизпълнител по време на изпълнение на настоящия Договор се допуска по изключение, когато възникне необходимост, ако са изпълнени условията на чл. 66, ал. 11 от ЗОП.

**(4)** Независимо от използването на подизпълнители, отговорността за изпълнение на настоящия Договор е на **ИЗПЪЛНИТЕЛЯ**.

**Чл. 18.** При сключването на договора/ите с подизпълнителя/ите, офериран/и в офертата на **ИЗПЪЛНИТЕЛЯ**, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителя/ите;

2. действията на подизпълнителя/ите няма да доведат пряко или косвено до неизпълнение на Договора;

3. при осъществяване на контролните си функции по договора **ВЪЗЛОЖИТЕЛЯТ** ще може безпрепятствено да извършва проверка на дейността и документацията на подизпълнителя/ите.

**ХІІ. УСЛОВИЯ ЗА ПРЕКРАТЯВАНЕ НА ДОГОВОРА**

**Чл. 19**. **(1)** Настоящият договор се прекратява:

1. с изтичане на срока по чл. 3, ал. 1;

2.по взаимно съгласие между страните, изразено в писмена форма;

3. при виновно неизпълнение на задълженията на една от страните по договора – с 10-дневно писмено предизвестие от изправната до неизправната страна;

4. при констатирани нередности - с изпращане на 10 дневно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**;

5. с окончателното му изпълнение;

6. при настъпване на невиновна невъзможност за изпълнение, непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 10 дни.

**(2)**  **ВЪЗЛОЖИТЕЛЯТ** може да прекрати договора едностранно с 30 (тридесет) дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършената от страна на **ИЗПЪЛНИТЕЛЯ** и приета от **ВЪЗЛОЖИТЕЛЯ** част от договора.

**(4) ВЪЗЛОЖИТЕЛЯТ** може да прекрати договора без предизвестие:

1. при системно (3 или повече пъти) забавяне с повече от 5 дни на извършването на доставки от страна на **ИЗПЪЛНИТЕЛЯ**;

2. при системен отказ (3 или повече пъти) на **ИЗПЪЛНИТЕЛЯ** да изпълни цялата направена заявка;

3. когато **ИЗПЪЛНИТЕЛЯТ** използва подизпълнител, без да е декларирал това в офертата си или смени декларирания в офертата си подизпълнител/подизпълнители и/или включи подизпълнител по време на изпълнение на договора без да са налице обстоятелствата по чл. 66, ал. 11 от ЗОП;

4. когато **ИЗПЪЛНИТЕЛЯТ** бъде обявен в несъстоятелност или когато е в производство по несъстоятелност или ликвидация.

**ХІІІ. НЕПРЕОДОЛИМА СИЛА**

**Чл. 20. (1)** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила.

**(2)** Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

**(4)** Докато трае непреодолимата сила, изпълнението на задължението се спира.

**(5)** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на Договора.

**ХIV. КОНФИДЕНЦИАЛНОСТ**

**Чл. 21. (1)** **ИЗПЪЛНИТЕЛЯТ** и **ВЪЗЛОЖИТЕЛЯТ** третират като конфиденциална всяка информация, получена при или по повод изпълнението на договора.

**(2)** **ИЗПЪЛНИТЕЛЯТ** няма право, без предварителното писмено съгласие на **ВЪЗЛОЖИТЕЛЯ**, да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред служителите/лицата, отговорни за изпълнението на поръчката. Разкриването на информация пред такива служители/лица се осъществява само в необходимата степен за целите на изпълнението на договора.

**(3)** **ИЗПЪЛНИТЕЛЯТ** се задължава да не използва информация, станала му известна при и/или по повод изпълнение на задълженията му по настоящия договор за своя изгода и/или за изгода на трети лица.

**(4)** **ВЪЗЛОЖИТЕЛЯТ** е длъжен да не разкрива под каквато и да е форма всяка предоставена му от **ИЗПЪЛНИТЕЛЯ** информация, имаща характер на търговска тайна и изрично упомената от **ИЗПЪЛНИТЕЛЯ** като такава в представената от него оферта.

**ХV. ДОПЪЛНИТЕЛНИ РАЗПОРЕДБИ**

**Чл. 22**. **(1)** Изменение на сключен договор за обществена поръчка се допуска по изключение, при условията на чл. 116 от Закона за обществените поръчки.

**(2) ИЗПЪЛНИТЕЛЯТ** няма право да прехвърля своите права или задължения по настоящия Договор на трети лица, освен в случаите, предвидени в ЗОП.

**Чл. 23.** Упълномощени представители на Страните, които могат да приемат и правят изявления по изпълнението на настоящия Договор са:

***1. За ВЪЗЛОЖИТЕЛЯ:***

„Комплексен онкологичен център – Шумен” ЕООД

Адрес за кореспонденция: гр. Шумен, ул. “Васил Априлов” №.63

Булстат: 127521758

Тел.: 054/ 800 832

Факс: 054/ 810 004

e-mail: office@oncocenter.org

Лице за контакт и отговорно лице за изпълнението на договора: Георги Събев, сист. администратор, тел: 0882127587, e-mail: it@oncocenter.org

***2. За ИЗПЪЛНИТЕЛЯ:***

……………………..

Адрес за кореспонденция: ………………..

Тел.: ……………..

Факс: ………………….

e-mail: ……………….

Лице за контакт:……………………

**Чл. 24. (1)** Всички съобщения, уведомления, предизвестия, нареждания и др., свързани с изпълнението на този Договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ** са валидни, когато са изпратени по електронна поща или по факс или по пощата с обратна разписка или предадени чрез куриер или получени на ръка срещу подпис на приемащата страна. Валидни адреси са:

|  |  |
| --- | --- |
| **ЗА ИЗПЪЛНИТЕЛЯ:**  **…………………………….**  **електронен адрес:**  **……………………..**  **Банкова сметка**  **Б.сметка: …………………..** | **ЗА ВЪЗЛОЖИТЕЛЯ :**  **„Комплексен онкологичен център - Шумен” ЕООД**  **Факс: 054/ 810 004**  **e-mail: оffice@oncocenter.org**  **Банкова сметка**  **Интернешънъл Асет Банк**  **Б.сметка BG19IABG74771000632100**  **Б.код ВІС – IABGBGSF** |

**(2)** Страните се задължават да се информират взаимно за всяка промяна на правния си статут, седалище, адрес на управление, адрес за кореспонденция, телефон, факс, електронен адрес, лицето, което ги представлява, както и за промяна на лицето по чл. 23.

**(3)** При неуведомяване или несвоевременно уведомяване за промяна на адрес, кореспонденцията, изпратена на адреса, посочен в настоящия Договор, се счита за валидно изпратена и получена от другата страна.

**Чл. 25.** **(1)** Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете страни, като в случай на спор, всяка страна може да изпрати на другата на посочените адреси за кореспонденция покана за преговори с посочване на дата, час и място за провеждането им.

**(2)** В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Чл. 26. (1)** За всички неуредени в този Договор въпроси се прилага действащото българско законодателство.

**(2)** Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

**Неразделна част от настоящия договор са:**

1. Техническа спецификация.– Приложение № 1;

2. Предложение за изпълнение на поръчката в съответствие с Техническите спецификации и изискванията на възложителя - Приложение № 2;

3. Ценово предложение – Приложение № 3.

Настоящият договор се състави в 2 (два) еднообразни оригинални екземпляра на български език - 1 (един) за **ВЪЗЛОЖИТЕЛЯ** и 1 (един) за **ИЗПЪЛНИТЕЛЯ**, и се подписа, както следва:

**ВЪЗЛОЖИТЕЛ: ИЗПЪЛНИТЕЛ:**

**/…………………………./:................ /…………………………./:................**

**/……………………………./**

**Съгласувано с:**

**Гл. Счетоводител:.................. /Ив. Ралева/**

**Юрисконсулт:………………./М. Мехмед/**

1. Изискванията и условията, предвидени в този раздел се прилагат в случаите, когато изпълнителят е предвидил използването на подизпълнители. [↑](#footnote-ref-1)